## Rješenje kojim se trgovačkom društvu GP Krk d.d., Krk, odobrava prospekt o izdavanju 20.890 redovnih dionica na ime, privatnom ponudom, ukupne vrijednosti 7.968.200,00 kuna, pojedinačne nominalne vrijednosti 380,00 kuna po dionici

### NN 130/2007 (19.12.2007.), Rješenje kojim se trgovačkom društvu GP Krk d.d., Krk, odobrava prospekt o izdavanju 20.890 redovnih dionica na ime, privatnom ponudom, ukupne vrijednosti 7.968.200,00 kuna, pojedinačne nominalne vrijednosti 380,00 kuna po dionici

# HRVATSKA AGENCIJA ZA NADZOR FINANCIJSKIH USLUGA

**3741**

Sukladno odredbama članka 15. stavak 1. točka 4. alineja 1. i članka 8. stavak
1. Zakona o Hrvatskoj agenciji za nadzor financijskih usluga (»Narodne novine«,
br. 140/05) te članka 22. stavak 4. Zakona o tržištu vrijednosnih papira
(»Narodne novine« br. 84/02, 138/06), temeljem zahtjeva društva GP KRK d.d.,
Krk, Stjepana Radića 31, za odobrenje prospekta o izdavanju dionica privatnom
ponudom, Uprava Hrvatske agencije za nadzor financijskih usluga je na sjednici
održanoj 13. prosinca 2007. godine, donijela

## RJEŠENJE

### O ODOBRENJU PROSPEKTA O IZDAVANJU DIONICA PRIVATNOM PONUDOM

1. Trgovačkom društvu GP Krk d.d., Krk, Stjepana Radića 31, odobrava se prospekt
o izdavanju 20.890 redovnih dionica na ime, privatnom ponudom, ukupne
vrijednosti 7.938.200,00 kuna, pojedinačne nominalne vrijednosti 380,00 kuna po
dionici.
2. Ovo rješenje objavit će se u »Narodnim novinama«.

```
Obrazloženje
```

I. Trgovačko društvo GP Krk d.d., Krk, Stjepana Radića 31 (u daljnjem tekstu:
Izdavatelj), podnijelo je Hrvatskoj agenciji za nadzor financijskih usluga (u
daljnjem tekstu: Agencija), 26. rujna 2007. godine, zahtjev za odobrenje
prospekta o izdavanju redovnih dionica privatnom ponudom i dokumentaciju,
sukladno Zakonu o tržištu vrijednosnih papira (»Narodne novine« br. 84/02,
138/06, u daljnjem tekstu: Zakon) i Pravilniku o sadržaju zahtjeva i prilozima
za odobrenje prospekta i skraćenom prospektu (»Narodne novine« br. 118/03, u
daljnjem tekstu: Pravilnik), a dana 6. prosinca 2007. godine zatražene izmjene i
dopune prospekta.
II. U provedenom postupku je utvrđeno da je Glavna skupština Izdavatelja 10.
rujna 2007. godine donijela Odluku o povećanju temeljnog kapitala izdavanjem
dionica privatnom ponudom (u daljnjem tekstu: Odluka Izdavatelja).
Sukladno Odluci Izdavatelja, temeljni kapital Izdavatelja povećat će se sa
iznosa od 22.059.760,00 kuna za iznos od 7.938.200,00 kuna na iznos od
29.997.960,00 kuna, izdavanjem 20.890 redovnih dionica na ime, u
nematerijaliziranom obliku, nominalne vrijednosti 380,00 kuna po dionici,
privatnom ponudom.
Pravo na upis i uplatu dionica predmetnog izdanja, sukladno Odluci Izdavatelja,
pripada isključivo dioničaru Izdavatelja Josipu Puriću, a koje će pravo isti
moći ostvariti u roku od 30 dana od dana konačnosti rješenja Agencije o
odobrenju prospekta.
Predmetno izdanje dionica smatrat će se uspješnim ukoliko u navedenom roku za
upis i uplatu dionica bude upisano i uplaćeno 90% dionica koje se namjeravaju
izdati.
III. U postupku koji je prethodio donošenju Rješenja, utvrđeno je da se pred
Trgovačkim sudom u Rijeci pod poslovnim brojem P-1339/2007, povodom tužbe
dioničara Izdavatelja, vodi postupak radi pobijanja Odluke Izdavatelja kao i da
je istom sudu podnesen zahtjev za određivanjem privremene mjere kojom se do
pravomoćnog okončanja predmetnog postupka zabranjuje upis povećanja temeljnog
kapitala temeljem pobijane odluke u sudskom registru te prijedlog radi
zabilježbe predmetnog spora u sudskom registru.
Budući je ocijenjeno da je vođenje postupaka radi pobijanja Odluke Izdavatelja,
određivanja privremene mjere kojom se do pravomoćnog okončanja predmetnog
postupka zabranjuje upis povećanja temeljnog kapitala temeljem pobijane odluke u
sudskom registru i zabilježbe predmetnog spora u sudskom registru, važne
činjenice koje bi nedvojbeno morale biti navedene u prospektu, Izdavatelj je,
sukladno odredbi članka 22. stavak 5. Zakona, Zaključkom Agencije donesenim dana
29. studenoga 2007. godine pozvan na dopunu prospekta. Podneskom od 6. prosinca
2007. godine Izdavatelj je dostavio Agenciji dopunu prospekta.
IV. Nadalje, utvrđeno je da je Izdavatelj uplatio naknadu i administrativnu
pristojbu sukladno odredbi članka 4. stavak 2. točka 1. Pravilnika o vrsti i
visini naknada i administrativnih pristojbi Hrvatske agencije za nadzor
financijskih usluga (»Narodne novine« br. 45/06, 11/07).
V. Ocjenjujući utvrđeno činjenično stanje, Agencija je utvrdila da su zahtjevu
za odobrenje prospekta o izdavanju redovnih dionica Izdavatelja privatnom
ponudom, priloženi svi prilozi propisani Zakonom i Pravilnikom te da podneseni
prospekt sadrži sve podatke u skladu s odredbom članka 21. i 26. stavak 2.
Zakona.
Slijedom navedenog, ispunjeni su uvjeti za odobrenje podnesenog prospekta te je,
sukladno odredbi članka 22. stavka 4. Zakona, riješeno kao u točki 1. izreke.
VI. Na temelju odredbe članka 8. stavak 3. Zakona o Hrvatskoj agenciji za nadzor
financijskih usluga, ovo Rješenje objavljuje se u »Narodnim novinama«.

UPUTA O PRAVNOM LIJEKU

Protiv ovog Rješenja žalba nije dopuštena, ali se može pokrenuti upravni spor
podnošenjem tužbe Upravnom sudu Republike Hrvatske u roku od 30 dana od primitka
ovog Rješenja.

Klasa: UP/I-451-04/07-11/29
Urbroj: 326-111/07-12
Zagreb, 13. prosinca 2007.

Predsjednik Uprave
**Ante Samodol**, v. r.

Rješenje, NN 130/2007-3741
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)